Tyytymättömyys palveluun tai hoitoon

Jos et ole tyytyväinen saamaasi palveluun, hoitoon tai kohteluun, yritä ensisijaisesti selvittää asia kyseisen yksikön työntekijöiden tai heidän esimiehensä kanssa. Voit myös tehdä muistutuksen, kantelun, vaaratilanneilmoituksen tai vahinkoilmoituksen. Sosiaali- ja potilasasiamiehet auttavat sinua tarvittaessa.

Vaaratilanneilmoitus

Muistutus

Kantelu

Vahinkoilmoitukset ja ‑korvaukset

Yhteystiedot ja muutoksenhaku

Avoin palaute

Voit antaa avointa palautetta toiminnastamme palautelomakkeella. Jos haluat, että otamme sinuun yhteyttä, jätä yhteystietosi palautelomakkeelle.

Anna palautetta

Vaaratilanneilmoitus

Jos koet, että omassa tai omaisesi hoidossa tai palvelussa on tapahtunut virhe tai vaaratilanne, tee vaaratilanneilmoitus.

Tee vaaratilanneilmoitus

Muistutus

Jos olet tyytymätön sosiaali- ja terveydenhuollon palveluun, hoitoon tai kohteluun, voit tehdä muistutuksen. Muistutuksen voi tehdä toisen henkilön puolesta myös hänen laillinen edustajansa.

Muistutuksen voit tehdä verkossa tai Siun soten kirjaamoon toimitettavalla muistutuslomakkeella.

Sosiaali- tai potilasasiamieheltä saat tarvittaessa apua muistutuksen tekemisessä.

Pyrimme antamaan muistutukseen vastauksen yhden kuukauden kuluessa. Muistutukseen annettuun vastaukseen ei saa hakea muutosta valittamalla.

Tulostettava muistutuslomake (pdf)

Tee muistutus verkossa (miunpalvelut.fi)

Kantelu

Sinulla on oikeus tehdä hallintokantelu, jos olet tyytymätön sosiaali- tai terveydenhuollossasaamaasi hoitoon tai palveluun. Myös omainen voi tehdä kantelun toisen puolesta. Kahta vuotta vanhemmasta asiasta tehtyä hallintokantelua ei tutkita, ellei siihen ole erityistä syytä.

Lisätietoja kantelusta on Aluehallintoviraston, Valviran tai Eduskunnan oikeusasiamiehen verkkosivuilla.

Potilasvahinkoilmoitus

Potilasvakuutuskeskus (PVK) huolehtii keskitetysti terveydenhuollon yhteydessä aiheutuneista henkilövahingoista (hoidosta johtuvat haitat ja virheet) potilasvahinkolain mukaisesti. Lisätietoja saat potilasasiavastaavalta tai Potilasvakuutuskeskuksen verkkosivuilta.

Potilasvakuutuskeskus (pvk.fi)

Lääkevahinkoilmoitus

Voit hakea korvausta lääkevahinkovakuutuksesta, jos lääke on aiheuttanut sinulle yllättävän haittavaikutuksen. Korvauskäsittely aloitetaan täyttämällä vahinkoilmoituslomake ja lähettämällä se postitse Suomen Keskinäiselle Lääkevahinkovakuutusyhtiölle. Lue lisää Suomen Keskinäisen Lääkevahinkovakuutusyhtiön verkkosivuilta.

Suomen Keskinäinen Lääkevakuutusyhtiö (laakevahinko.fi)

Vahingonkorvauksen hakeminen esinevahingoissa

Hyvinvointialue on vahingonkorvauslain 3. luvun mukaisessa korvausvastuussa, jos sen työntekijä aiheuttaa virheellään tai laiminlyönnillään esinevahinkoa asiakkaalle tai potilaalle. Edellytyksenä on, että virheellisellä teolla tai laiminlyönnillä ja omaisuuden vahingoittumisella tai katoamisella on syy-yhteys. Voit tehdä vahingonkorvaushakemuksen sähköisen asiointipalvelun kautta tai vahingonkorvauslomakkeella, joka toimitetaan Siun soten kirjaamoon.

Tulostettava vahingonkorvauslomake (pdf)

Hae vahingonkorvausta verkossa (miunpalvelut.fi)

Yhteystiedot

Kirjaamon postiosoite:

Pohjois-Karjalan hyvinvointialue – Siun sote
Kirjaamo
Tikkamäentie 16
80210 Joensuu

Etsitkö tätä?

Muutoksenhaku päätöksiin

Artikkeli Tyytymättömyys palveluun tai hoitoon julkaistiin ensimmäisen kerran Siun sote.