Terveys- ja hoitosuunnitelma

Terveys- ja hoitosuunnitelma on pitkäaikaissairaiden ja ikääntyvien potilaiden suunnitelmallisen hoidon työväline.

Terveys- ja hoitosuunnitelman lähtökohtana ovat sinun omat tarpeesi, tavoitteesi ja voimavarasi ja se laaditaan aina yhdessä kanssasi. Toivomme, että myös läheiset osallistuisivat suunnitelman laatimiseen. Suunnitelman yhtenä osana voi olla laatimasi hoitotahto.

Suunnitelmaan kirjataan keskeiset sairaudet ja vaivasi, niiden hoito ja hoidon tavoitteet sekä kuvataan toimintakykysi. Suunnitelmassa ennakoidaan ikääntymisen ja perussairauksien etenemisen mukanaan tuomia asioita, ja miten näissä tilanteissa toivot sinua hoidettavan. Terveys- ja hoitosuunnitelmaan kirjataan myös ne asiat, joista sinä itse tai omaisesi huolehtivat.

Terveys- ja hoitosuunnitelma auttaa kaikkia hoitoosi osallistuvia ammattilaisia hahmottamaan kokonaistilanteen ja toimimaan siten, että hoito vastaa potilaan yksilöllisiä tarpeitasi ja toiveitasi.

Terveys- ja hoitosuunnitelma laaditaan kirjallisena. Se toimitetaan sinulle ja tallennetaan osaksi potilastietojasi.

Ikäihmisen terveys- ja hoitosuunnitelma on aika laatia tai päivittää, kun

itsenäinen kotona pärjääminen vaarantuu

mietitään vaihtoehtoja kotihoidon ja palveluasumisen välillä

omaisella herää huoli

ambulanssi- ja päivystyskäynnit sekä turvapuhelinhälytykset lisääntyvät

suunnitellaan tai odotetaan palveluasumiseen siirtymistä

potilaan tila muuttuu merkittävästi

potilas tai omainen tuo esiin hoitotahtoa

potilaalle linjataan palliatiivista tai saattohoitoa.

Saatat olla kiinnostunut myös näistä

Hoitotahto

Tietoa hoitosuunnitelmasta (eu.terveydenhoito.fi)

Artikkeli Terveys- ja hoitosuunnitelma julkaistiin ensimmäisen kerran Siun sote.